Peđa Miladinović

**Relacije Inicijative za lični razvoj i konstrukata koji su povezani sa psihološkom funkcionalnošću kod studenata**

Inicijativa za lični razvoj je u inostranim istraživanjima prepoznata kao važan potencijalni faktor koji doprinosi mentalnom zdravlju pojedinca. U ovom istraživanju su ispitane relacije konstrukta *Inicijative za lični razvoj* sa konstruktima *Stresa*, *Depresivnosti* i *Anksioznosti*, kao i sa konstruktima koji potencijalno mogu da doprinesu psihološkoj funkcionalnosti *Samosaosećanju* i *Zahvalnosti*. Nakon toga testiran je indirektni doprinos Inicijative za lični značaj putem veština samosaosećanja na afektivne doživljaje. Istraživanje je sprovedeno na uzroku od 504 studenata (ženski=405, muški=99). Dobijene su visoke i zadovoljavajuće pouzdanosti testiranih skala *Inicijative za lični razvoj* (α=.91), *Zahvalnosti* (α=.67) i *Samosaosećanja* (α=.88) kao i skorova na njihovim dimenzijama *Spremnosti* *na* *promenu* (α=.81), *Planiranje* (α=.88), *Korišćenje* *resursa* (α=.76), *Ponašanje* *sa* *namerom* (α=.87), *Depresivnost* (α=.88), *Anksioznost* (α=.86), *Stres* (α=.87), *Briga o sebi* (α=.74), *Kritičnost* *prema* *sebi* (α=.76), *Ljudskost* (α=.68), *Izolacija* (α=.80), *Puna* *svesnost* (α=.73) i *Snažno* *poistovećivanje* (α=.70). Postoje umerena i značajna povezanost *Inicijative* *za* *lični* *razvoj* sa navedenim konstruktima (*Samosaosećanje* r=.40, p<.001; *Zahvalnost* r=.38, p<.001; *Stres* r=-.21, p<.001; *Depresivnost* r=-.28, <.001; i *Anksioznost* r=-.21, p<.001) kao i među faktorima unutar dimenzija. Pokazano je da *Inicijativa* *za* *lični* *razvoj* ostvaruje značajan negativni indirektni doprinos na *Depresivnost* i *Anksioznosti* putem varijabli *Brige o sebi* (b=-0.023; p <.001, 95% Bca CI -0.034, -0.012; β=-0.15; p <.01, 95% Bca CI -0.026, -0.004) i *Pune* *svesnosti* (β=-0.037; p <.001, 95% Bca CI -0.053, -0.020; β=-0.032; p <.001, 95% Bca CI -0.049, -0.015). Rezultati su u skladu sa pretpostavkama da *Inicijativa* *za* *lični* *razvoj* može imati potencijalno značajnu ulogu u mentalnom zdravlju studenata.